Regini (kumun)

Regini a zo ur gumun e Breizh e kanton Gregam e departamant ar Mor-Bihan.
 Douaroniezh 
 War lez ar stêr Evel emañ Regini.
 Anv 
 Jean-Yves Le Moing (1990) : Regueni, 1281; Regueny, 1426;
 Erwan Vallerie (1995) :  Regueni, 1223; Regeni,  Regueni, 1280; Regueni, 1387; Regueny, 1432; Regueni,          1516; Ruguyny, 1554Erwan Vallerie : Diazezoù studi istorel an anvioù-parrez. Corpus. An Here. 1995
 Ardamezioù 
"Palefarzhet; ouzh 1 en gul e nav mailhenn en aour, 3, 3, 3; ouzh 2, en argant e sourin kommek en glazur, heuliet gant teir melchonenn c'heotet, 1, 2; ouzh 3 en erminoù; ouzh 4, geotet e c'hilhog hardiz en aour; e-greiz holl, en glazur e droellen kammell eskob en aour"
 Istor 
 Dispac'h Gall 
 Melestradurezh: krouet e voe kumun Regini e 1790. Gant al lezenn eus an 23 a viz Eost 1790 e voe lakaet da benn ur c'hanton, hini ReginiRobert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 317; peder c'humun a oa ennañ: Lantilieg, Ploueg-Grifed, Radeneg ha Regini; e distrig Josilin e oa. Diskaret e voe kanton Regini gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe Regini en arondisamant Ploermael e 1800 hag e kanton Gregam e 1801Cassini - EHESS - Regini - Fichenn ar gumun.

 Brezel-bed kentañ  
 Mervel a reas 80 gwaz eus ar gumun abalamour d'ar brezel, eleze 5,04 % eus he foblañs e 1911Memorialgenweb - Monumant ar re varv.
 Kemm arondisamant 
 E 1926 e voe dilamet arondisamant Ploermael, lakaet e voe ar gumun en arondisamant Pondi.
 Eil brezel-bed  
 Lazhet e voe ur rezistant er gumun gant an Alamaned d'ar 6 a  viz Even 1944Fichenn hiniennel - Memorial Genweb, hag harzet unan all, ur paotr eus Logunec'h, hemañ a voe lazhet e gwikadell Porzh-LoeizFichenn hiniennel - Memorial Genweb.
 Fuzuilhet e voe ur rezistant yaouank er gumun gant an Alamaned d'an 18 a viz Gouhere 1944Fichenn hiniennel - Memorial Genweb.
 Mervel a reas levier un nijerez eus ar Royal Air Force e Regini d'an 28 a viz Gouere 1944. Skeiñ a reas e garr-nij ouzh ar gwez p'edo o tennañ ouzh an hentRené Le Guénic, Morbihan - Mémorial de la Résistance, 1998, pajenn 77Commonwealth War Graves Commission.
 Mervel a reas eizh den ag ar gumun abalamour d'ar brezel.
 Brezelioù didrevadenniñ 
 Brezel Aljeria 
 Mervel a reas ur soudard eus ar gumun  d'ar 6 a viz Gwengolo 1962 e Cap-Matifou (departamant Aljer)Fichenn hiniennel - Memorial Genweb.
 Brezhoneg 
 63,9 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 389.

 Monumantoù ha traoù heverk 

 Kastell e Porhman, 1710-1720.

 Iliz katolik Sant Clair.
 Feunteun Sant Clair.
 Ur groaz er vered.
 Peulvan kristenaet e-tal an iliz katolik.
 Bez ar C'hommonwealth e bered ar gumun
+ Bro Niver a soudarded24px Rouantelezh-Unanet1Hollad1
Karrnijour e oa er Royal Air Force. Marvet e oa d'an 28 a viz Gouere 1944, e-pad an Eil brezel-bed. Skeiñ a reas e garr-nij ouzh ar gwez p'edo o tennañ ouzh an hent.
 Monumant ar re varv e-tal an iliz katolik, luc'hskeudennMemorial GenwebMemorial Genweb. Dioueliet e voe d’an 9 a viz Gouhere 1922Université de Lille.
 Plakenn ar re varv (1914-1918) en iliz katolik, luc'hskeudennMemorial Genweb.

  Emdroadur ar boblañs abaoe 1962 

 Melestradurezh 
 Tud 
 Ardamezeg ar familhoù 
80pxLe Bècre
Aotrounez KoedmeurEn argant e vezenn c'heotet heuliet gant teir zelienn derv ivez c'heotet80pxLe Berruyer
Aotrounez ar RestoEn glazur e zri fod en argant
 Gevelliñ 
 Levrlennadur 
 Liammoù diavaez 

 Regini war lec'hienn Geobreizh
 Daveoù ha notennoù 

Rummad:Kumunioù ar Mor-Bihan
Rummad:Kumunioù bet krouet er Mor-Bihan e 1790
Rummad:Bezioù-brezel ar C'hommonwealth er Mor-Bihan
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed
Rummad:Tud lakaet d'ar marv gant al lu alaman e Porzh-Loeiz e 1944